CELEX: 32019D2150
Language: lt
Date: 1575849600000
Title: Tarybos Sprendimas (ES) 2019/2150 2019 m. gruodžio 9 d. dėl pozicijos, kurios Europos Sąjungos vardu turi būti laikomasi Tarptautinės prekių pasienio kontrolės derinimo konvencijos administraciniame komitete

16.12.2019   
               
               
                  LT
               
               
                  Europos Sąjungos oficialusis leidinys
               
               
                  L 325/165
               
            
         TARYBOS SPRENDIMAS (ES) 2019/2150
         2019 m. gruodžio 9 d.
         dėl pozicijos, kurios Europos Sąjungos vardu turi būti laikomasi Tarptautinės prekių pasienio kontrolės derinimo konvencijos administraciniame komitete
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo, ypač į jos 207 straipsnio 4 dalies pirmą pastraipą kartu su 218 straipsnio 9 dalimi,
         atsižvelgdama į Europos Komisijos pasiūlymą,
         kadangi:
         
                     (1)
                  
                  
                     Tarybos reglamentu (EEB) Nr. 1262/84 (1) buvo patvirtinta Tarptautinė prekių pasienio kontrolės derinimo konvencija (toliau – Konvencija);
                  
               
                     (2)
                  
                  
                     pagal Konvencijos 22 straipsnį Administracinis komitetas, nurodytas to straipsnio 2 dalyje, (toliau – Administracinis komitetas) gali priimti dalinius pakeitimus dviejų trečdalių dalyvaujančių ir balsuojančių susitariančiųjų šalių balsų dauguma;
                  
               
                     (3)
                  
                  
                     Administracinis komitetas planuoja dvyliktajame posėdyje priimti Konvencijos 8 priedo 7 straipsnio dalinį pakeitimą;
                  
               
                     (4)
                  
                  
                     tikslinga nustatyti poziciją, kurios Sąjungos vardu turi būti laikomasi Administraciniame komitete, nes Konvencijos daliniai pakeitimai bus privalomi Sąjungai;
                  
               
                     (5)
                  
                  
                     Sąjunga pritaria Konvencijos 8 priedo naujam 7 straipsniui, nes rečiau taikant atsiskaitymo už pažangą, padarytą tobulinant vykimo per sieną procedūras, taikomas tarptautiniam kelių transportui, mechanizmą valstybėms narėms kyla mažiau administracinių formalumų;
                  
               
                     (6)
                  
                  
                     todėl Sąjungos pozicija Konvencijos administraciniame komitete turėtų būti grindžiama prie šio sprendimo pridedamu pakeitimų projektu,
                  
               PRIĖMĖ ŠĮ SPRENDIMĄ:
         
            1 straipsnis
            Pozicija, kurios Sąjungos vardu turi būti laikomasi Administracinio komiteto dvyliktojoje arba vėlesnėje sesijoje, yra pritarti prie šio sprendimo pridėtam dalinio pakeitimo projektui.
         
         
            2 straipsnis
            Sąjungos atstovas Administraciniame komitete gali susitarti dėl neesminių 1 straipsnyje nurodyto dalinio pakeitimo projekto redakcinių pakeitimų.
         
         
            3 straipsnis
            Šis sprendimas įsigalioja jo priėmimo dieną.
         
         
            Priimta Briuselyje 2019 m. gruodžio 9 d.
            
               
                  Tarybos vardu
               
               
                  Pirmininkas
               
               J. BORRELL FONTELLES
            
         
         
            (1)  1984 m. balandžio 10 d. Tarybos reglamentas (EEB) Nr. 1262/84 dėl Tarptautinės prekių pasienio kontrolės derinimo konvencijos sudarymo (OL L 126, 1984 5 12, p. 1).
      
      
         
            PRIEDAS
            
               Tarptautinės prekių pasienio kontrolės derinimo konvencijos dalinis pakeitimas
            
            8 priedas, 7 straipsnis
            Žodžiai „antri metai“ pakeičiami žodžiais „penkerius metus“.